北京第二實驗小學白雲路分校

北京第二實驗小學白雲路分校係北京市一間公立小學，位於西城區白雲路。學校喺1960年7月創辦，嗰時叫做復興路小學，1989年改名做白雲路小學。2014年，北京市西城區政府將白雲路小學同北京第二實驗小學合併，改成而今個名。

2016年春季學期開始之後，白雲路分校有學生出現頭暈、反胃、流鼻血、眼睛紅腫等病徵。5月底學校開家長會，有家長發覺學校重新整好嘅操場有陣隨好攻鼻，於是懷疑學生嘅病同個操場有關。根據家長發起嘅調查，參與調查嘅278個學生，有239人出現上述病徵，做咗血常規同凝血功能檢查嘅88個學生當中有56人查到血小板、凝血酶原、白血球、淋巴細胞數異常。6月頭，學校操場停用，學生停課。北京市西城區教委跟手介入調查，卒之公佈嘅檢測結果係個操場符合國家標準，淨係得一間班房甲醛爆錶。西城區教委話，雖然操場符合標準，佢哋都係會拆咗個操場佢。6月17至19號，白雲路小學拆咗操場，20號恢復上堂。不過，一間家長委託嘅公司喺6月22號公佈檢測結果，塑膠跑道有兩個數據爆錶，抽樣調查嘅16間班房全部都有甲醛爆錶嘅問題。

常州外國語學校
 成都市成華區教育科學研究院附屬小學

北京第二實驗小學白雲路分校

西城區
小學
北京學校